ms ms ru ms ms pl id tr ms ms ms id ms id ms id ms id ms ms en en ceb th nl nl id nl ms en de ms et ms ms id su ms pt de ms en de et id id en id en en ms et id id et id id et en ms en en eu nl de id nl nl en en ru id nl id ms id nds id ms ms ms oc tr de ms ms ms ms en pt ms id ms en ms ms id ms id ms id ms id id en ms ms ms id id ms en ms ms ms de ms es en ms ms ms id pl id ms ms id id id id id id id es ms id id id es ms id id ms en ms ms id ms ms ms ms ms ms id id id ms id id id ms ms ms ms ms ms en id id en ms id en id id ms oc en ru en ms en en ms ms ms en ms id id id
Jabatan Kehakiman Syariah Negeri Sembilan - Majlis Sulh
Proses Kerja Pendaftaran Kes dan Sebutan Kes
Bilangan Transaksi Perkhidmatan Online JKSNS
Statistik Kes JKSNS Tahun 2016
Koleksi Buku Pusat Sumber JKSNS
Unit Sulh di Jabatan Kehakiman Syariah telah ditubuhkan pada 1 September 2006. Penubuhan unit Sulh ini adalah berdasarkan kepada Seksyen 99 Enakmen Tatacara Mal Mahkamah Syariah (Negeri Sembilan) 2003 yang menyatakan bahawa :
“Pihak-pihak dalam apa-apa prosiding boleh, pada mana-mana peringkat prosiding itu, mengadakan SULH bagi menyelesaikan pertikaian mereka mengikut apa-apa kaedah sebagaimana yang ditetapkan atau, jika tiada kaedah sedemikian mengikut hukum syarak”.
Jabatan Kehakiman Syariah Negeri Sembilan sekarang mempunyai 8 orang pegawai Sulh yang telah ditempatkan di setiap Mahkamah Syariah daerah-daerah di Negeri Sembilan. Setiap Mahkamah Syariah Daerah telah menempatkan seorang Pegawai Sulh untuk membawa kes-kes yang boleh Sulh di daerah tersebut.
Sulh bermaksud perdamaian. Dari segi bahasa, Sulh bermaksud “penamatan sesuatu pertikaian”. Definisi Sulh dari segi istilah syarak pula ialah “suatu aqad yang menghasilkan persetujuan dan menghilangkan persengketaan”.
Dari definisi ini dapat difahami Sulh merupakan penyelesaian suatu pertikaian antara dua pihak yang bertikai dalam sesuatu isu dengan mendapatkan persetujuan bersama antara pihak-pihak tersebut secara sukarela tanpa paksaan.
Majlis Sulh pula ialah suatu majlis perbincangan atau perundingan secara damai antara 2 pihak yang bertikai yang diadakan di hadapan Pegawai Sulh Mahkamah Syariah dengan tujuan untuk mendapatkan persetujuan bersama dalam menyelesaikan isu yang dipertikaikan sebelum kes tersebut di bawa ke peringkat perbicaraan di dalam Mahkamah.
PANDANGAN SYARAK DAN DALIL SULH
Terdapat beberapa dalil syarie berkaitan Sulh yang dinyatakan di dalam Al-Quran. Firman Allah S.W.T di dalam Surah Al-Hujrat Ayat 9
“Dan jika dua puak dari orang-orang yang beriman berperang, maka damaikanlah di antara keduanya; jika salah satunya berlaku zalim terhadap yang lain, maka lawanlah puak yang zalim itu sehingga ia kembali mematuhi perintah Allah; jika ia kembali patuh maka damaikanlah di antara keduanya dengan adil (menurut hukum Allah), serta berlaku adillah kamu (dalam segala perkara); sesungguhnya Allah mengasihi orang-orang yang berlaku adil.”
Firman Allah S.W.T di dalam Surah An-Nisa Ayat 128:
”Dan jika seorang perempuan bimbang akan timbul dari suaminya "nusyuz" (kebencian), atau tidak melayaninya, maka tiadalah salah bagi mereka (suami isteri) membuat perdamaian di antara mereka berdua (secara yang sebaik-baiknya), kerana perdamaian itu lebih baik (bagi mereka daripada bercerai-berai);”
Firman Allah S.W.T di dalam Surah An-Nisa Ayat 114:
“Tidak ada kebaikan pada kebanyakan bisik-bisikan mereka, kecuali (bisik-bisikan) orang yang menyuruh bersedekah, atau berbuat kebaikan, atau mendamaikan di antara manusia. Dan sesiapa yang berbuat demikian dengan maksud mencari keredaan Allah, tentulah Kami akan memberi kepadanya pahala yang amat besar.”
Selain itu, ada diriwayatkan bahawa Saidina Umar Al-Khattab r.a. berkata:
“Suruhlah mereka yang bertelingkahan supaya duduk semeja agar mereka berunding. Jika hakim memutuskannya, mereka akan saling benci-membenci”.
Kata-kata Saidina Umar ini diucapkan di hadapan para sahabat dan tiada siapapun yang membantahnya. Dengan ini bermakna ulama’ Islam mencapai kata sepakat bahawa rundingan Sulh dibenarkan oleh Syarak.
Antara objektif Sulh adalah:-
1) Membantu pihak-pihak menyelesaikan pertikaian mereka melalui perundingan bersama secara damai tanpa perlu hadir ke prosiding perbicaraan di dalam Mahkamah
2) Membantu pihak-pihak menyelesaikan kes mereka dengan cepat dan teratur
3) Membantu Mahkamah mempercepatkan penyelesaian kes
4) Mengurangkan kadar kes-kes tertunggak di Mahkamah Syariah
PERUNTUKAN UNDANG-UNDANG BERKAITAN SULH
Dalam melaksanakan Majlis Sulh, terdapat beberapa peruntukan Undang-Undang yang dirujuk iaitu:-
1) Enakmen Tatacara Mal Mahkamah Syariah Negeri Sembilan 2003
2) Kaedah Tatacara Mal Sulh
3) Buku Manual Kerja Sulh :
4) Arahan Amalan JKSM
Merujuk Arahan Amalan No.1 Tahun 2010 :
Kes-kes yang dinyatakan ini perlu dirujuk ke Majlis Sulh semasa peringkat pendaftaran kes di Mahkamah Syariah iaitu terdapat 18 Jenis Tuntutan:-
5) Nafkah Kepada Pihak Tak Upaya
8) Mengubah Perintah Nafkah
11) Mengubah Perintah Hak Jagaan Anak
12) Mengubah Perjanjian Hak Jagaan Anak
15) Hak Tempat Tinggal
16) Perintah Supaya Suami Tinggal Bersama Semula
17) Isteri Kembali Taat
Kes yang tidak perlu melalui Proses Sulh seperti berikut:-
1) Permohonan perceraian atau pengesahan Nasab
2) Kes Ex Parte atau Interim seperti Hak Penjagaan Sementara
3) Kes yang telah melalui Proses Pengantaraan di Jabatan Bantuan Guaman Malaysia
Terdapat beberapa peringkat Prosedur Kerja Sulh merujuk kepada Manual Kerja Sulh atau Kaedah Tatacara Sulh iaitu:-
1) Kes Didaftarkan di Mahkamah
2) Pendaftar Menilai Kes Yang Boleh Sulh akan diagihkan kepada Pegawai Sulh
3) Tarikh Majlis Sulh akan ditetapkan dalam tempoh 21 hari dari tarikh pendaftaran kes.
4) Notis Kehadiran Majlis Sulh dikeluarkan kepada pihak-pihak
5) Majlis Sulh diadakan pada tarikh yang ditetapkan dengan kehadiran kedua-dua pihak di hadapan Pegawai Sulh
Berdasarkan Manual Kerja Sulh/Kaedah Tatacara Sulh telah menerangkan garis panduan bagaimana Majlis Sulh akan dijalankan iaitu:-
(i) Kenyataan Awal (Al Ta’arruf) Pegawai Sulh
- Mulakan dengan bacaan al-fatihah dan doa
- Menerangkan matlamat dan peraturan sulh
- Kerahsiaan segala yang dibincangkan dalam Majlis Sulh tidak boleh didedahkan kepada mana-mana pihak
(ii) Pembentangan Awal pihak yang bertikai
- Pihak Plaintif untuk membentangkan apa yang dipertikaikan serta cadangan untuk menyelesaikannya
- Pihak Defendan untuk membentangkan apa yang dipertikaikan serta cadangan untuk menyelesaikan masalah ini
(iii) Perbincangan Bersama untuk membincangkan cara penyelesaian
(iv) Jika tiada penyelesaian, Pegawai Sulh boleh membuat Pertemuan Sebelah Pihak (KAUKUS)
(vi) Keputusan Majlis Sulh :-
KES SULH BERJAYA : Jika ada persetujuan bersama, Pegawai Sulh akan menderaf Perjanjian Penyelesaian dan pihak-pihak akan menandatangani perjanjian tersebut di hadapan Pegawai Sulh dan disampaikan kepada Hakim untuk diendorskan sebagai Perintah Mahkamah.
KES SULH GAGAL : Jika tiada persetujuan bersama, kes tersebut akan diserahkan kembali kepada Mahkamah untuk dibicarakan di hadapan Hakim.
PROSES KERJA & CARTA ALIRAN SULH
Merujuk Arahan Amalan No.7 Tahun 2015.
TEMPOH PENYELESAIAN KES SULH
Tempoh penyelesaian kes adalah tidak lebih 2 bulan. Ini bermakna dalam tempoh 2 bulan, kes tersebut mesti diselesaikan di peringkat Majlis Sulh. Berbanding proses perbicaraan ia tidak menetapkan tempoh penyelesaian sesuatu kes kerana ia bergantung dan terikat dengan prosedur-prosedur tertentu.
Jabatan Kehakiman Syariah Negeri Sembilan tidak akan bertanggungjawab bagi sebarang kehilangan dan kerugian yang disebabkan oleh pengguna maklumat yang diperolehi dari laman ini.
Paparan terbaik dengan Chrome versi 43.0 ke atas dan minimum resolusi 1280 x 768 piksel
Dasar Privasi | Dasar Keselamatan | Soalan Lazim
Hakcipta Terpelihara 2016 © Kerajaan Negeri Sembilan
Jabatan Kehakiman Syariah Negeri Sembilan.
Kompleks Kehakiman Syariah Negeri Sembilan,
1054A, Jalan Sendayan, 71950 Bandar Sri Sendayan,
No. Telefon : 606-7812444    |    No. Faks : 606-7812424